

**ידיעון**

**המרכז להורות משמעותית**

**אשדוד**

**מסלול להכשרת מנחה במשפחה**

**התמחות בהפרעות קשב**

**לשנת ,תש"פ-תשפ"א 2020-2021**

**"עתיד ילדינו זה לא משחק ילדים"**

****

**חזון המרכז להורות אשדוד**

המרכז להורות משמעותית שם לו כיעד מרכזי

לחזק, להעשיר, להעצים ולהיטיב את ההורות.

להיות בית חם להורים, בו כל הורה יוכל למצוא מענה

לצרכיו במציאות המשתנה של החיים.

המרכז שם לו למטרה לטפח את המשפחה כמקום בטוח ומצמיח,

המגדל ילדים מסתגלים לחברה ולכלליה, עם תחושת אחריות
ומיצוי הפוטנציאל האישי ולמען טיפול מחויבות
לקהילה ולאיכות חיי תושביה.

**כי עתיד ילדינו זה לא משחק ילדים...**

****

**סטודנטים יקרים,**

**"לפני נישואיי היו לי שש תאוריות על גידול ילדים,**

 **עכשיו יש לי שישה ילדים ואף לא תאוריה אחת" (ג'ון וילמוט)**

הורות היא אחד התפקידים המלווים את האדם לאורך כל חייו.

בהורות טמון מפתח לאושר, שמחה והצלחה.

מערכות יחסים טובות במשפחה מזינות את הפרט ומסייעות במימוש הפוטנציאל האישי.

המרכז להורות שם לו למטרה עיקרית להעלות את נושא ההורות והמשפחה על סדר היום ולהכשיר אנשי מקצוע להדרכת הורים ע"מ לסייע להורים במילוי תפקידם. כי אין תחליף להורים בתפקידם המגדל.

המרכז להורות עוסק בהכשרת אנשי מקצוע להנחיית הורים, הרצאות וימי עיון, השתלמויות לאנשי מקצוע העברת סדנאות והדרכה אישית להורים.

המאה ה 21 מאופיינת בשינויים חברתיים, סביבתיים וטכנולוגיים מהותיים המשפיעים על החברה ומשפיעים על המשפחה.

תפקיד ההורים הופך להיות מורכב יותר. ובתנועה, בין גישות מסורתיות לגישות מודרניות וליברליות בגידול ילדים, אין אמת אחת.

אני מאמינה שהכל מתחיל במשפחה, ואם נחזק, נעצים ונעודד את ההורים
באשר הם הורים, ניטיב עם הקהילה.

מתוך שאיפה להורות טובה ומיטיבה אנו מזמינים אנשי מקצוע והורים ללמוד, להתפתח ולגבש את האמת ההורית שלהם תוך לימודים חווייתיים.

ידע ודעת בנושא משפחה יסייעו למשפחות לעמוד באתגרים החדשים שמציבה החברה המשתנה ובהפחתת התנהגויות סיכוניות.

**בברכת דרך צלחה,**

**גילית אבטליון**

**מנהלת המרכז להורות משמעותית**

**אשדוד**

**מסלול מנחה במשפחה**

**התמחות בהפרעות קשב**

**באישור משרד החינוך אגף שפ"י**

המרכז להורות משמעותית אשדוד, שם למטרה, להעלות את נושא ההורות והמשפחה על סדר היום ולסייע להורים במילוי תפקידם. **כי אין תחליף להורים בתפקידם המגדל**.

מנחה הורים הוא איש מקצוע המעצים את המבוגרים בתפקידיהם ההוריים מתוך ההבנה כי להורים תפקיד משמעותי בבניית החוסן וההתפתחות התקינה של הילד והמתבגר.

תפקיד המנחה לסייע להורה לבחון את הגדרת התפקיד ההורי, זהות התפקיד ומשמעויותיו לגביו.

מחקרים מלמדים כי אחד מגורמי הסיכון המרכזיים שמשפיע על התפתחות ותפקוד תקין של ילדים ומתבגרים הוא הגורם המשפחתי ובעיקר ההורי.

לאור ריבוי המקרים בהם נחשפים ילדים עם לקויות למידה ולאור פניות רבות של הורים המתקשים להתמודד ולקבל את הלקות, יש חשיבות לעבודה עם ההורים וזאת מתוך הבנה כי אין תחליף להורים והורים הם דמויות משמעותיות המשפיעות על התפתחות ילדיהם.

אנו מאמינים שלכל אדם יש פוטנציאל וכל אחד שואף להגשים את יכולותיו.

תפקידו המרכזי של מנחה הורים הוא בניית האמון של ההורה בעצמו ובסביבתו וכך לבנות את אמון הסביבה בו כשותף משמעותי בבניית החוסן של ילדו.

בהתמחות יושם דגש על הנחיה אישית במשפחה.

**התכנית מלווה בחסות אקדמית של המכללה למנהל ראשל"צ ובאישור משרד החינוך אגף שפ"י**.

**מטרות ההתמחות**

• לפתח זהות תפקידית של מנחה הורים במשפחה.

• להכשיר מנחה הורים להנחיית הורים במסגרת המשפחה, התמקדות בתקשורת בין הורים לילדיהם.

• להקנות ידע ומיומנויות בתחום ההדרכה האישית.

• להקנות ארגז כלים לעבודה להורים עם ילדים בכלל ועם לקויות למידה והפרעת קשב וריכוז.

• לתת מענה לצורך שעולה בקהילה לסייע לאוכלוסיות מיוחדות.

**עקרונות התוכנית**

• לימודית חינוכית בתחום התפקוד ההורי, ולא טיפולית.

• מעצימה ומחזקת את ההורה ולא מבקרת ושופטת.

• רלוונטית לצרכים, יכולות ורצונות של ההורים.

• רלוונטית לסביבת התפקוד ההורי.

• משתפת גורמי מקצוע.

• משלבת למידה עיונית ומעשית

**אוכלוסיית היעד של מתמחי התכנית**

• מנחה קבוצות הורים בעל תעודה של משרד החינוך.

• בעל/ת יכולת ונכונות לעבודה גם עם הורים לילדים עם לקויות למידה.

**דרישות התוכנית**

 על מנת להיות זכאי לתעודה יש לעמוד בדרישות הבאות:

* נוכחות בכל השיעורים.
* נוכחות בכל ימי העיון.
* הכנת עבודות והגשת תרגילים בקורסים השונים עפ"י דרישות הקורס.
* קריאת ביבליוגרפיה מומלצת.
* התנסות מעשית (הנחיית שתי משפחות) וקבלת הדרכה על ההתנסות.
* המלצות המרצים.

**בסיום ההתמחות:**

1. המנחה יהיה בעל ידע ומיומנויות להדרכת הורים באופן פרטני.

2. המנחה יכיר כלים שיביאו לשינוי וקבלה של מערכת היחסים במשפחה.

3. המנחה יכיר מאפיינים ומצבים של הורים לילדים עם לקות למידה והפרעת קשב וריכוז.

• מנחה הורים שיעבור את תהליך ההכשרה יעבוד עם הורים בכלל ועם הורים לילדים
עם לקויות למידה והפרעת קשב וריכוז, בעיקר בסביבתם הטבעית קרי: משפחתם.

**מבנה התכנית**

תכנית ההתמחות בנויה ממרכיב עיוני ומרכיב מעשי.

**1. המרכיב העיוני בשנה א' כולל:**

לקויות למידה – מורכבות התופעה.

הפרעות קשב וריכוז- אבחון וטיפול בגיל הרך ובגיל ההתבגרות.

תקשורת אמפטית.

תקשורת- קשר כמקדם תהליך

ההיבט המשפחתי ,ההורי והזוגי.

ההיבט החינוכי והקהילתי

הגשר והקשר בין הנחייה לטיפול.

עוצמות וחולשות כמחוללות שינוי במשפחה.

העשרת ארגז הכלים של מנחי הורים, בדגש על התערבות קצרת מועד.

**2. המרכיב המעשי בשנה ב' כולל:**

הנחיית הורים אישית. (2 משפחות מתוכן אחת מאובחנת ADHD)

קבלת הדרכה על העבודה המעשית שתינתן בקבוצה ע"י סופרוויז'ר.

**תהליך ההתמחות:**

התכנית כוללת חלק עיוני ועבודה מעשית.

בשנה א'- ילמדו המתמחים אחת לשבוע, במשך 8 שעות אקדמאיות,
בשנה ב'- יתמחו בפרקטיקום הדרכת הורים אישית וקבלת סופרוויז'ן במקביל. למתמחים שיעמדו בדרישות התכנית תוענק תעודה מטעם משרד החינוך-אגף שפ"י והמרכז להורות משמעותית בחסות אקדמית של המכללה למנהל ראשון לציון.

**התחלת הלימודים**

שנת הלימודים במסלול למנחה הורים תפתח ביום ב' בתאריך ה-1/6 בין השעות 16:00 – 22:00 – אחרי חג שבועות.

**ימי עיון**

כחלק מתוכנית הלימודים, בכל שנה מתקיימים שני ימי עיון בתחילת חופשת החנוכה ופסח.

מטרת ההשתלמויות להעשיר את הסטודנטים במגוון נושאים רלוונטיים.

**ההשתתפות בימי העיון הינה חובה. היעדרות מעל 20% מכלל ימי העיון במהלך 3 שנות הלימודים תעוכב מסירת התעודה ועל הסטודנט להשלים את ימי העיון החסרים!**

לריאיון הקבלה והרישום שיקבע עם הנהלת מסלול ההכשרה, יש להצטייד ב:

* קו"ח
* תעודות המעידות על השכלה.
* תמונת דרכון
* אמצעי תשלום
* עלות דמי רישום- 250 ₪

שכר לימוד

לשנה וחצי- 9,800 ₪ (כולל פרקטיקום)

ניתן לחלק את שכר הלימוד ל-10 תשלומים שווים, למשלמים במזומן תינתן הנחה של 5%.

ביטול הרשמה

1. אין החזר על דמי הרשמה.
2. עד 30 יום לפני פתיחת שנת הלימודים – יוחזר 100%.
3. עד 15 יום לפני פתיחת שנת הלימודים – יחויב הסטודנט ב-25% משכה"ל.
4. מיום פתיחת הלימודים עד שבועיים לתחילתו –יחויב הסטודנט ב-50% משכה"ל.
5. לאחר שבועיים מתחילת הלימודים חיוב מלא של שכר הלימוד ואין החזרים.
* במידה ומוחזרים צ'קים מכל סיבה שהיא, התלמיד יישא בעלויות ביטול הצ'קים.

הנהלת המסלול להכשרת מנחי הורים:

* גב' גילית אבטליון – מנהלת המרכז להורות משמעותית
* ד"ר אתי רשתי - מלווה אקדמית מטעם המכללה למנהל, החוג ללימודי משפחה

****